b'\n_START_ARTICLE_\nShannon Elizabeth\n_START_SECTION_\n\xc5\xa0eima\n_START_PARAGRAPH_\nShannon Elizabeth t\xc4\x97vas kil\xc4\x99s i\xc5\xa1 Sirijos, o motina turi airi\xc5\xb3, angl\xc5\xb3, vokie\xc4\x8di\xc5\xb3 ir \xc4\x8deroki\xc5\xb3 kraujo. Ji gim\xc4\x97 Hiustone, Teksaso valstijoje, augo Waco mieste. Mokykloje ji dom\xc4\x97josi tenisu ir net ketino tapti profesionalia \xc5\xbeaid\xc4\x97ja._NEWLINE_Prie\xc5\xa1 tapdama aktore, Elizabeth dirbo modeliu.\n_START_SECTION_\nKarjera\n_START_PARAGRAPH_\nShannon Elizabeth i\xc5\xa1garsino vaidmuo filme Amerikieti\xc5\xa1kas pyragas, o ypa\xc4\x8d \xe2\x80\x93 scena miegamajame su aktoriumi Jasonu Biggsu. V\xc4\x97liau sek\xc4\x97 vaidmuo juostoje Pats baisiausias filmas, ta\xc4\x8diau didesnio pasisekimo aktor\xc4\x97 nesulauk\xc4\x97._NEWLINE_1999 met\xc5\xb3 rugpj\xc5\xab\xc4\x8dio m\xc4\x97nes\xc4\xaf jos nuotraukos pasirod\xc4\x97 \xc5\xbeurnale Playboy, 2000 ir 2003 metais \xe2\x80\x93 \xc5\xbeurnale Maxim._NEWLINE_Jos balsas buvo panaudotas kuriant video \xc5\xbeaidimo James Bond 007: Everything or Nothing persona\xc5\xbe\xc4\x85 Serena St. Germaine._NEWLINE_Kartu su partneriu Dereku Houghu Elizabeth dalyvavo televizijos projekte Dancing with the Stars ir buvo septintoji pora, eliminuota i\xc5\xa1 \xc5\xbeaidimo.\n_START_SECTION_\nPokeris\n_START_PARAGRAPH_\nShannon Elizabeth laikoma viena geriausiu pokerio \xc5\xbeaid\xc4\x97j\xc5\xb3 tarp pramog\xc5\xb3 pasaulio atstov\xc5\xb3 ir pati \xc4\xafvardina tai kaip savo antr\xc4\x85j\xc4\x85 karjer\xc4\x85. Ji nuolatos lankosi Las Vegase, kur rungiasi su geriausiais JAV \xc5\xbeaid\xc4\x97jais. 2006 metais ji \xc4\xafveik\xc4\x97 83 var\xc5\xbeovus ir laim\xc4\x97jo turnyr\xc4\x85, vykus\xc4\xaf Caesars Palace. 2006 ir 2007 metais keturis kartus nes\xc4\x97kmingai dalyvavo World Series of Poker turnyre.\n_START_SECTION_\nAsmeninis gyvenimas\n_START_PARAGRAPH_\nShannon Elizabeth artimi santykiai su aktoriumi Josephu D. Reitmanu truko de\xc5\xa1imt met\xc5\xb3. Pora susituok\xc4\x97 2002 metais, ta\xc4\x8diau jau 2005 met\xc5\xb3 bir\xc5\xbeel\xc4\xaf santuoka nutr\xc5\xabko._NEWLINE_V\xc4\x97liau ji susitikin\xc4\x97jo su projekto Dancing with the Stars partneriu Dereku Houghu, ta\xc4\x8diau 2009 rugpj\xc5\xabt\xc4\xaf i\xc5\xa1siskyr\xc4\x97.'